મહેસાણા જિલ્લા તલાટી કમ મંત્રી મંડળના પ્રમુખ સહિત હોદ્દેદારોએ જણાવ્યુ હતું કે, રાજ્યમંડળ દ્વારા અગાઉ પાંચ માગણીઓ બાબતે રજૂઆત કરાયેલી છે, પરંતુ નિરાકરણ આવ્યું નથી. ઉચ્ચત્તર ગ્રેડ આપો, વિસ્તરણ અધિકારી તરીકે નિમણૂંકો કરી પણ તાલુકા પંચાયતોમાં વિવિધ શાખાઓમાં પ્રમોશન મળ્યા નથી, જે સિનિયોરિટી મુજબ પ્રમોશન આપો, પંચાયત અને રેવન્યુ તલાટીનો જોબચાર્જ અલગ કરો, જૂની પેન્શન યોજના લાગુ કરવી તેમજ વર્ષ 2004ની ભરતીથી તલાટી હોય તેમને સળંગ સમય ગણતરીમાં લેવાની માંગણી પડતર રહી છે. જેને લઇને સોમવારે 10 તાલુકા કક્ષાએ આવેદનપત્ર અાપીને તલાટીઓએ કાળીપટ્ટી ધારણ કરીને કામકાજ કર્યુ હતું. હવે આગામી 17મીએ પેનડાઉન કાર્યક્રમ સાથે ફરજ પર રહેશે, 29મીએ સીએલ મૂકી દેખાવો અને 2 ઓક્ટોબરે ધરણાંનો કાર્યક્રમ નક્કી કરાયો છે.